Marta Podhradská

Marta Podhradská (* 28. jún 1949, Lehnice) bola slovenská poetka, prekladateľka a politička.

 Životopis 

Vzdelanie získala v Šamoríne a na filozofickej fakulte Univerzity Komenského v Bratislave. Pracovala v Univerzitnej knižnici, vo vydavateľstve Slovenský spisovateľ, od roku 1994 bola pracovníčkou členského ústredia Matice slovenskej, v rokoch 19941998 bola riaditeľkou tlačového odboru Ministerstva kultúry a od roku 1998 bola poslankyňou Národnej rady Slovenskej republiky (za stranu ĽS-HZDS). Napokon učila slovenčinu, literatúru a geografiu v ZŠ Lehniciach.

 Tvorba 

Knižne debutovala v roku 1980 zbierkou básní Ďaleko na dosah. Venuje sa najmä písaniu poézie, ale taktiež prekladá z maďarskej a nemeckej literatúry. Vo svojich dielach prezentuje širokú škálu pocitov od dotykov, ľúbostného citu a materstva až po smutné obrazy minulosti Slovenska a priamočiare vyjadrenie občianskych postojov, no v jej tvorbe sa objavujú tiež erotické a filozofické podtóny.

 Dielo 

 1980 – Ďaleko na dosah, básnická zbierka
 1984 – Veterná studňa, básnická zbierka
 1987 – Sonáta časopriestoru (spoluautor László Cselényi)
 1997 – Divé stromy

Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Slovenské političky
Kategória:Poslanci NR SR (1998 – 2002)
Kategória:Osobnosti z Lehníc